

**VI Vislatvijas akordeonistu - izpildītāju konkurss**

**Nolikums**

Konkursu rīko Latvijas akordeonistu asociācija sadarbībā ar Staņislava Broka Daugavpils Mūzikas vidusskolu un Zanes mūzikas skolu.

**Konkurss notiks**

2023.gada 22. novembrī Staņislava Broka Daugavpils Mūzikas vidusskolā (Kandavas 2a, Daugavpilī)

**Konkursa mērķi**

1. Sekmēt jauniešu interesi par akordeona mūziku un atskaņotājmākslu.
2. Pilnveidot un attīstīt Latvijas profesionālās ievirzes izglītības iestāžu, interešu izglītības iestāžu, mūzikas vidusskolu jauno audzēkņu – akordeonistu spēles iemaņas, prasmes un dotības.
3. Popularizēt akadēmisko mūziku un tās atskaņošanu jauniešu vidē.
4. Veicināt akordeona spēles apmācības procesa kvalitāti.
5. Rast iespēju Latvijas pedagogiem apmainīties pieredzē ar kolēģiem, paplašināt redzesloku mūsdienu repertuāra politikā.

**Konkursa noteikumi**

Konkursā var piedalīties bērni un jaunieši vecumā līdz 18 gadiem ieskaitot (uzstāšanās brīdī), kuri sagatavo nolikumam atbilstošu programmu un hronometrāžu.

Konkursanti uzstājas grupās atbilstoši vecumam:

|  |  |  |  |
| --- | --- | --- | --- |
| Kategorija | Vecums | Programma | Hronometrāža |
| A | Līdz 8 gadiem | Divi dažāda rakstura un stila skaņdarbi | Līdz 5 min. |
| B | Līdz 10 gadiem | Divi dažāda rakstura un stila skaņdarbi | Līdz 7 min. |
| C | līdz 12 gadiem | Divi dažāda rakstura un stila skaņdarbi | Līdz 9 min. |
| D | līdz 14 gadiem | Divi dažāda rakstura un stila skaņdarbi | Līdz 12 min. |
| E | līdz 16 gadiem | Polifonisks skaņdarbsun brīvas izvēles skaņdarbs | Līdz 15 min. |
| F | Līdz 18 gadiem | Polifonisks skaņdarbs Brīvas izvēles skaņdarbs | Līdz 20 min. |

**Vērtēšana**

Dalībnieku uzstāšanās tiek vērtēta 25 ballu sistēmā. Žūrijas komisijas locekļi nevērtē savus audzēkņus. Žūrijas komisijas lēmums ir galīgs un nav apstrīdams.

**Apbalvošana**

Konkursa uzvarētājiem tiek piešķirti I, II un III vietas diplomi un balvas.

**Pieteikšanās kārtība**

 Konkursa dalībniekiem ir jāiesūta sekojoši dokumenti:

* pieteikums (forma pielikumā)
* fotogrāfija (augstas izšķirtspējas JPG formātā)
* apliecinoša dokumenta par dalības naudas iemaksu bankā kopija, vai organizācijas (skolas) rekvizīti, ja apmaksa tiks veikta ar pārskaitījumu

Pieteikumi ir jāiesūta elektroniski uz e-pasta adresi allegra79@gmail.com līdz 2023. gada 1. novembrim. Dalības maksa konkursā ir 20.00 Eiro;

Ceļa un uzturēšanās izdevumus sedz konkursa dalībnieki.

**Kontaktinformācija:**

**Tatjana Saratova (Latvijas Akordeonistu asociācijas priekšsēdētāja)**

mob. t.29244787

E – pasts: allegra79@gmail.com

**Informējam, ka pasākuma laikā iespējama fotografēšana, filmēšana, audio un tiešraižu ierakstu veikšana.**

Pielikums Nr.1

**\_\_\_\_\_\_\_\_\_\_\_\_\_\_\_\_\_**

**mācību iestādes nosaukums**

|  |  |  |  |  |  |
| --- | --- | --- | --- | --- | --- |
| Dalībnieka vārds, uzvārds | Vecuma grupa, dzimšanas datums | Mācību iestādes nosaukums, adrese, telefona numurs, e-pasta adrese | Pedagoga vārds, uzvārds, telefona numurs, e-pasta adrese | Programma | Hronometrāža |
|  |  |  |  |  |  |